Reutte
<s>Reutte je trgovište od 6,340 stanovnika.</s>

<s>Reutte je i administrativni centar Okruga Reutte.</s>

<s>Geografske karakteristike</s>

<s>Reutte leži u Tirolu, nedaleko od njemačke granice u kotlini 
rijeke Lech, okružen visokim planinama.</s><s>Sa zapada su to, Gaichtspitz (1986 m), Hahnenkamm (1938 m), Ditzel (1817 m), Schneid (2009 m) i Gehrenpitze (2163 m), sa sjevera je to Säuling (2078 m), a sa juga Thaneller (2341 m).</s>

<s>Prosječna godišnja temperatura iznosi 7,7 °C, najtopliji mjesec je august sa prosječnih 16,8 °C, a najhladniji januar sa -2,5 °C.</s>

<s>Historija</s>

<s>Reutte se prvi put spominje 1278. kao naselje kod Breitenwanga (latinski: Ruthi prope Breitenwanch), koje je danas samo jedno od naselja u općini.</s><s>Samo ime Reutte etimološki je izvedeno iz riječi roden, što znači - čistina.</s>

<s>Od kad je 1471. podignut most na Lechu, Reutte je brzo prerastao Breitenwang, jer je on skratio put antičkom 
Claudiom Augustom.</s>

<s>Zahvaljujući tome Reutte je 1488. dobio pravo na organiziranje tjednog sajma i dva godišnja.</s>

<s>Tirolski grof Siegmund dodjelio je mjestu 5. juna 1489. status trgovišta, a ubrzo nakon toga - 1491. car Maksimilijan I dodjelio je njegovim stanovnicima - pravo slobodnih građana.</s>

<s>Mještani su 1553. neuspješno pokušali, premjestiti sjedište parohije iz Breitenwanga u Reutte.</s><s>Mjesto je dobilo na važnosti 1604. kad je tadašnji sudac Burkhard Laymann premjestio sjedište suda iz Zamka Ehrenberg u Reutte, ali je mjesto iz financijskih razloga - 1743. odbilo status grada.</s>

<s>Nakon administrativne reforme koju je 1754. provela Marija Terezija Reutte je postao administrativni centar novog Okruga Oberinntal, u kom su bile današnje općine Reutte, Imst i Landeck, ali i dobar dio južnog Tirola.</s>

<s>I nakon tog je Reutte zadržao svoju poziciju administrativnog centra, iako ne tako velikog teritirija, ali je vremenom postao prilično izoliran.</s>

<s>Reutte je danas jedini općinski administrativni centar u Austriji, koji nema status grada već je samo trgovište.</s>

<s>Znamenitosti</s>

<s>Najveća znamenitost Reuttea su ruševine Zamka Ehrenberg podignutog u 13. vijeku i franjevački samostan sa parohijskom crkvom sv. Anne iz 17. vijeku.</s>

<s>Privreda</s>

<s>Današnji Reutte je prije svega trgovačko - administrativno - obrazovni centar svoje ruralne okolice.</s>

<s>Sve do kraja 19. vijeka Reutte je bio stočarski kraj poznat po velikom sajmu goveda, ali je nakon 1883. kad je izgubio velike pašnjake Ammerwald, Dürrenberg i Raaz, ta aktivnost opala.</s>

<s>Drvna industrija bila je značajna u međuratnom periodu kad je djelovalo više pilana.</s>

<s>Pobratimski gradovi</s>

<s>, Oshu</s>

<s>Izvori</s>

<s>Vanjske veze</s>

<s>Službene stranice Reuttea</s>

<s>Naselja u Austriji</s>

